《龙泉峡》
清代·徐灏

峡势如游龙，举头向天外。嘘气倏成云，快与风雨会。

飞洒落九天，冯陵恣滂沛。发响惊雷霆，腾空破烟霭。

倒卷匹练垂，高拥石幢大。严冷逼衣襟，余光动松桧。

看山已压多，观水此为最。渐远人不闻，暝色尚映带。

作者简介：徐灏，字子远，一字伯朱，号灵洲，番禺籍钱塘人。贡生，官广西知府。有《灵洲山人诗录》。